Ülenurme külanõukogu

Ülenurme külanõukogu (kuni 1981 Lemmatsi külanõukogu) oli külanõukogu Eesti NSV-s.

Lemmatsi külanõukogu moodustati 1945 septembris Tartumaal Ropka vallas. Külanõukogu keskus asus algselt Külitse külas.Eesti NSV Ülemnõukogu Presiidiumi 13. septembri 1945 seadlus "Tartu maakonna valdades küla töörahva saadikute nõukogude moodustamise kohta". Eesti NSV Teataja, 1945, 33, 516

Seoses maakondade ja valdade likvideerimise ning maarajoonide moodustamisega arvati Lemmatsi külanõukogu 1950 septembris Tartu rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114

1954 juunis liideti Lemmatsi külanõukoguga likvideeritud Soinaste külanõukogu territoorium. Külanõukogu piirides tegutsesid Lenini-nimeline, "Ühisjõu" ja "Külvaja" kolhoos ning Ülenurme ja Nõgiaru sovhoos. Külanõukogu keskus asus siis Lemmatsi külas.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

1970. aasta seisuga oli külanõukogu pindala 89 km² ja elanike arv 3057. Külanõukogu keskus asus taas Külitse külas.Eesti nõukogude entsüklopeedia, nr 4, 1972: 402

1981 detsembris viidi külanõukogu keskus Külitse külast üle Ülenurme alevikku ja Lemmatsi külanõukogu nimetati ümber Ülenurme külanõukoguks.Eesti NSV Ülemnõukogu Presiidiumi 8. detsembri 1981 seadlus "Tartu rajooni Haaslava ja Kambja külanõukogu piiride muutmise ning Lemmatsi külanõukogu ümbernimetamise ja administratiivkeskuse üleviimise kohta". Eesti NSV Ülemnõukogu ja Valitsuse Teataja, 1981, 40, 622

Viited

Kategooria:Eesti NSV külanõukogud
Kategooria:Tartu rajoon